Здравейте,  

С фирма Географски свят със съпругата ми сме платили капаро за почивка в началото на май в чужбина. При стеклите се обстоятелства с вируса тя е отменена, което е нещо съвсем нормално. ТА работи с АБАКС ЕООД и отказва да върне капарото въпреки форсмажорните обстоятелства. На сайта на АБАКС има становище по въпроса: http://www.abax.bg/ Там твърдят, че не дължат връщане парите на клиента и предлагат, по-точно принуждават в най-кратки срокове същия клиент да избере нови дати и дестинация, въпреки, че цената на пакета да не е изгодна за клиента, както и че е напълно възможно да не може да си вземе отпуск за никоя от предлаганите дати.  

Какви са правата ми в такъв случай? Има ли шанс да получа предварително платената сума обратно?




Отмяна на организирано пътуване в чужбина
=========================================

 

Както се вижда на сайта на Абакс, договорите не са прекратени, а са спрени. Не съм на ти с тази терминология и не знам правното значение на “спрени”. Има ли законов начин, да искам да върната платената предварително сума, защото предложението ми да се избере друга тяхна екскурзия/почивка не ме устройва.




Здравейте! Тъй като и ние бяхме в същата ситуация, с платена на 100% екскурзия, след анулиране на пакета туристическата агенция, ще върне сумата на 100%. Аз се консултирах с адвокат, който ме увери, че при неспазване на връщане на сумата, съвсем спокойно имате правото да ги съдите.  

Ето и какво беше написала и една дама в сайта, като отговор на подобен въпрос:  

 “когато преди започването на изпълнението на туристическия пакет туроператорът е принуден да промени съществено някоя от основните характеристики на туристическите услуги по чл. 82, ал. 1, т. 1 или не може да изпълни някое от специфичните изисквания по чл. 84, ал. 1, т. 1, или предложи увеличение на цената на туристическия пакет с повече от 8 на сто, пътуващият има право в посочен от туроператора разумен срок:  

1. да приеме предложената промяна, или  

2. да прекрати договора, без да заплаща такса за прекратяване на договора.”


“6) Когато договорът за туристически пакет бъде прекратен съгласно ал. 2, т. 2 и пътуващият не приеме туристически пакет-заместител, туроператорът възстановява всички плащания, които е получил от пътуващия или от негово име, без необосновано забавяне и при всички случаи – не по-късно от 14 дни след прекратяването на договора.”


Накратко – в 14 дневен срок от прекратяване на договора следва да Ви възстановят направените плащания. В противен случай можете да сезирате КЗП и компетентния съд.


Успех!


